Diari Oficial de la Generalitat Valenciana


Sumari del DOGV 3796, del 19-07-2000 (2000/5567)

RESOLUCIÓ de 15 de juny de 2000, de la Universitat de València, per la qual es convoca concurs de mèrits per a funcionaris del grup B, d'administració general, de la Universitat de València.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5567


Data del document
:   15-06-2000

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * professió administrativa

RESOLUCIÓ de 15 de juny de 2000, de la Universitat de València, per la qual es convoca concurs de mèrits per a funcionaris del grup B, d'administració general, de la Universitat de València. [2000/M5567]
  
Hi ha vacants uns llocs de treball dotats pressupostàriament, la provisió dels quals es considera convenient ateses les necessitats del servei, per la qual cosa la Universitat de València, d'acord amb l'article 198.2 dels seus Estatuts; amb el Text Refós de la Llei de la Funció Pública Valenciana i amb el Decret 33/1999, de 9 de març, pel qual s'aprova el reglament de selecció, provisió de llocs de treball i carrera administrativa, resol convocar un concurs de mèrits per proveir els llocs de treball que s'indiquen en l'annex I d'aquesta convocatòria, d'acord amb les bases següents:
  
Bases de la convocatòria
  
Primera. Participants
  
1.1. Han de participar en aquest concurs els funcionaris de carrera del grup B d'administració general d'aquesta universitat que es troben en situació de destinació provisional i tinguen el mateix nivell que els llocs convocats.
  
1.2. S'hi poden presentar els funcionaris de carrera del grup B d'administració general que presten serveis en la Universitat de València i hagen estat dos o més anys en una destinació definitiva.
  
1.3. Queden exempts del requisit de permanència de dos anys en el lloc de treball els funcionaris de carrera del grup B d'administració general als quals siga aplicable l'article 20.6 del Text Refós de la Llei de la Funció Pública Valenciana (DOGV de 30 de novembre de 1995), o els que hagen estat traslladats en aplicació de l'article 197 dels Estatuts de la universitat.
  
Segona. Vacants
  
Es convoca a concurs de mèrits els llocs vacants que figuren en l'annex I d'aquesta convocatòria.
  
Tercera. Instàncies
  
3.1. Els participants han de presentar la instància segons el model que figura en l'annex II, i establir l'ordre de prioritats en el model que figura en l'annex III.
  
A la sol·licitud s'adjuntarà el curriculum vitae i la documentació justificativa dels mèrits al·legats.
  
3.2. La documentació que ja consta en el Registre de Personal PAS de la Universitat de València, així com els certificats de serveis prestats i del grau personal consolidat, s'adjuntaran d'ofici a les sol·licituds presentades.
  
Quarta. Termini i lloc de presentació
  
Les instàncies i la documentació hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana. La qual cosa podrà fer-se al Registre d'Entrada de la Gerència (c/ de l'Antiga Senda de Senent, 11 baix), a través de qualsevol altre registre auxiliar dels centres o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cal tenir en compte la Resolució del Rectorat de la Universitat de València, de 2 de juny de 2000 (DOGV de 06.06.2000) per la qual es declara inhàbil el mes d'agost pel que fa als terminis de presentació de sol·licituds o al·legacions.
  
En el cas que el termini de presentació s'inicie i no acabe en el mes de juliol, s'interromprà el dia 1 d'agost de 2000 i el seu còmput es reprendrà l'1 de setembre del mateix any. Si aquesta resolució es publica el mes d'agost, el termini començarà l'1 de setembre.
  
Cinquena. Barem
  
El concurs de mèrits es resoldrà per l'aplicació del barem aprovat per la Junta de Govern de la universitat, de 22 d'octubre de 1991, modificat per acord de Junta de Govern de 21 de juliol de 1998. En la pàgina web del Servei de Recursos Humans (PAS) n'hi ha una còpia: http://www.uv.es/~pas/barem.html.
  
Sisena. Tribunal
  
6.1. El tribunal que realitzarà la selecció dels llocs de treball convocats a concurs ha de tenir la composició que figura en l'annex III del barem aprovat per la Junta de Govern de la universitat.
  
El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.2. Els noms dels components dels tribunals que valoren els mèrits es faran públics abans que acabe el termini de presentació d'instàncies al tauler d'anuncis de la Gerència (c/ de l'Antiga Senda Senent, 11) i en la pàgina web del Servei de Recursos Humans (PAS): http://www.uv.es/~pas.
  
Setena. Irrenunciabilitat de les destinacions
  
7.1. Els participants poden desistir de la instància dins el termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.
  
7.2. Les destinacions adjudicades són irrenunciables, excepte que abans de finalitzar el termini de presa de possessió s'haguera obtingut una altra destinació per convocatòria pública, i en aquest cas hauria de comunicar-se per escrit al rectorat.
  
Vuitena. Participació
  
La participació en el concurs implica l'acceptació de totes les bases.
  
Novena. Cessament i presa de possessió
  
La resolució d'aquest concurs es farà pública al tauler d'anuncis de la Gerència i en la pagina web del Servei de Recursos Humans (PAS), que té l'adreça següent http://www.uv.es/~pas.
  
En la resolució s'indicarà expressament la data de cessament i de presa de possessió.
  
Deu. Recursos
  
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la seua publicació davant del mateix òrgan que dicte la resolució, o recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua publicació.
  
València, 15 de juny de 2000.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
ANNEX I
  
Llocs vacants ofertats
  
A) Característiques dels llocs segons la relació de llocs de treball
  
1) Denominació del lloc: tècnic mitjà de gestió
  
Núm. lloc: 1091
  
Destinació: Servei de Comptabilitat i Pressupost
  
Classificació: B 20 E32
  
Requisits (Formació Específica): 2
  
Mèrits preferents: 1, 5, 7
  
2) Denominació del lloc: tècnic mitjà de gestió
  
Núm. lloc: 1740
  
Destinació: Facultat de Ciències Econòmiques i Empresarials
  
Classificació: B 20 E32
  
Requisits (Formació Específica): 2
  
Mèrits preferents: 1, 3, 5, 6, 7
  
3) Denominació del lloc: tècnic mitjà de gestió
  
Núm. lloc: 1741
  
Destinació: Facultat de Dret
  
Classificació: B 20 E32
  
Requisits (Formació Específica): 2
  
Mèrits preferents: 1, 3, 5, 6, 7
  
4) Denominació del lloc: tècnic mitjà de gestió
  
Núm. lloc: 1742
  
Destinació: Facultat de Ciències Físiques
  
Classificació: B 20 E32
  
Requisits (Formació Específica): 2
  
Mèrits preferents: 1, 3, 5, 6, 7
  
5) Denominació del lloc: tècnic mitjà de gestió
  
Núm. lloc: 1743
  
Destinació: Facultat de Filologia
  
Classificació: B 20 E32
  
Requisits (Formació Específica): 2
  
Mèrits preferents: 1, 3, 5, 6, 7
  
6) Denominació del lloc: tècnic mitjà de gestió
  
Núm. lloc: 1744
  
Destinació: Servei de Recursos Humans (PDI)
  
Classificació: B 20 E32
  
Requisits (Formació Específica): 2
  
Mèrits preferents: 1, 3, 7
  
7) Denominació del lloc: tècnic mitjà de gestió
  
Núm. lloc: 1745
  
Destinació: Assessoria Jurídica
  
Classificació: B 20 E32
  
Requisits (Formació Específica): 2
  
Mèrits preferents: 1, 3, 5, 6, 7
  
El requisit de formació específica número 2 implica:
  
Coneixement del valencià a nivell mitjà, o compromís d'adquirir-lo en el termini d'un any des de la presa de possessió en el lloc (o en el temps que permeta la programació del Servei de Normalització Lingüística).
  
Els mèrits preferents són:
  
1. Coneixements d'informàtica.
  
3. Experiència en gestió de personal.
  
5. Experiència en gestió econòmica.
  
6. Experiència en gestió d'estudiants.
  
7. Experiència en procediment administratiu.
  
B) Barem per puntuar els mèrits
  
Barem aprovat per la Junta de Govern de la Universitat de València, de 22 d'octubre de 1991, modificat per acord de la Junta de Govern de 21 de juliol de 1998.
  
C) Puntuació mínima per a adjudicar les vacants
  
La puntuació mínima que cal obtenir en aquest concurs és de 4 punts. Si participen en el concurs personal forçós (excedències, destinacions provisionals, etc.) no caldrà que obtinguen cap puntuació mínima per obtenir un lloc de treball, segons estableix la disposició quarta del barem.